CELEX: 62007CN0477
Language: da
Date: 2007-11-02 00:00:00
Title: Sag C-477/07: Anmodning om præjudiciel afgørelse indgivet af Hof van beroep te Antwerpen (Belgien) den 29. oktober 2007 — Gerlach & Co. NV mod Belgische Staat

12.1.2008   
            
            
               DA
            
            
               Den Europæiske Unions Tidende
            
            
               C 8/6
            
         Anmodning om præjudiciel afgørelse indgivet af Hof van beroep te Antwerpen (Belgien) den 29. oktober 2007 — Gerlach & Co. NV mod Belgische Staat
   (Sag C-477/07)
   (2008/C 8/11)
   Processprog: nederlandsk
   Den forelæggende ret
   Hof van Beroep te Antwerpen
   Parter i hovedsagen
   
      Sagsøger: Gerlach & Co. NV
   
      Sagsøgt: Belgische Staat
   Præjudicielle spørgsmål
   
               1)
            
            
               Er den bogføring, der er omhandlet i artikel 221, stk. 1, i EF-toldkodeksen (der er fastsat i Rådets forordning (EØF) nr. 2913/92 af 12.10.1992 (1) af 19.10.1992, herefter »EF-toldkodeksen«), den bogføring, der er omhandlet i EF-toldkodeksens artikel 217, dvs. at afgiftsbeløbet indskrives af toldmyndighederne i regnskabsregistrene eller på anden måde, og skal der sondres mellem bogføringen og den opføring af afgiftsbeløbet i regnskabet over egne indtægter, der er omhandlet i artikel 6 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (2) (nu artikel 6 i Rådets forordning (EF, Euratom) nr. 1150/2000 af 22.5.2000 om gennemførelse af afgørelse 2000/597/EF, Euratom om ordningen for Fællesskabernes egne indtægter (3)?
            
         
               2)
            
            
               Skal EF-toldkodeksens artikel 221, stk. 1, fortolkes således, at en underretning efter en passende fremgangsmåde fra toldmyndighederne til debitor om afgiftsbeløbet kun kan anses for den underretning af debitor om afgiftsbeløbet, der er omhandlet i EF-toldkodeksens artikel 221, stk. 1, hvis afgiftsbeløbet bogføres af toldmyndighederne, før debitor underrettes om beløbet?
            
         
               3)
            
            
               Skal EF-toldkodeksens artikel 221, stk. 1, fortolkes således, at afgiftsbeløbet ikke kan inddrives, såfremt toldmyndighederne efter en passende fremgangsmåde underretter debitor om afgiftsbeløbet, uden at toldmyndighederne har bogført afgiftsbeløbet forud for underretningen, således at toldmyndighederne for alligevel at kunne inddrive afgiftsbeløbet igen efter en passende fremgangsmåde skal underrette debitor om afgiftsbeløbet, efter at afgiftsbeløbet er bogført, og forudsat at bogføringen foretages inden for den gældende forældelsesfrist?
            
         
      (1)  Forordning om indførelse af en EF-toldkodeks, EFT L 302, s. 1.
   
      (2)  EFT L 155, s. 1.
   
      (3)  EFT L 130, s. 1.